**Подгответе работното място за COVID-19**

**Как с прости мерки можете да предотвратите разпространението на COVID-19 на работното място:**

**Създайте санитарен пропусник за входа на Вашата фирма, който да включва:**

* Дезинфекционна вана, през която да преминават работниците и служителите от Вашата фирма;
* Определете лице което да извършва термометричен контрол на Вашите служители с дистанционен термометър;
* Служителите с температура по-висока от 370 С, да се отстраняват от работа

**Погрижете се работното място да е чисто и хигиенично:**

* Повърхностите (бюра и маси) и предметите (телефони, клавиатури) трябва да бъдат редовно избърсвани с дезинфектант.
* Насърчете служителите, сътрудниците и клиентите да си мият ръцете редовно и добре:
* Поставете диспенсъри с дезинфектант за ръце на видни места из работното място. Погрижете се да бъдат пълнени редовно.
* Погрижете се служителите, сътрудниците и клиентите да имат достъп до места, където могат да измият ръцете си с вода и сапун.
* Погрижете се на работното място да има на разположение защитни маски
* Осигурете кошчета с капаци, където да могат да се изхвърлят кърпичките и маските.
* Осигурете често проветряване на помещенията във Вашата фирма
* Информирайте служителите си, че съществува риск от заразяване на ръцете при докосване на дръжки на врати, копчета на асансьори, перила на стълбища и други повърхности до които имат допир много хора.
* Информирайте служителите, сътрудниците и клиентите си, че ако COVID-19 започне да се разпространява във вашето населено място, всеки, който има дори лека настинка, или много слаба висока температура, е препоръчително да си остане у дома.
* Ако вашата фирма използва автобуси за извозване на служители е необходимо да осигурите няколкократна дезинфекция на транспортното средство в зависимост от натоваремостта му.
* Избягвайте командироването на служители, които са по-силно застрашени от болестта (по-възрастни служители или служители страдащи от диабет, сърдечно-съдови заболявания или белодробни заболявания) в области, където се разпространява COVID-19.
* Обмислете възможността да предоставите на служителите, на които предстои пътуване, малки количества (под 1000 мл) дезифектант за ръце с алкохол. Това ще улесни поддържането на хигиена на ръцете.
* Когато Вие или служителите Ви се върнат от пътуване:
* Служители, които са се върнали от зона с разпространение на COVID-19 трябва сами да се следят за симптоми в продължение на 14 дена и да си мерят температурата два пъти дневно.
* Ако развият дори лека настинка или слаба висока температура (над 37,3 градуса), трябва да си останат у дома и да се изолират от други хора. Това означава да избягват близък контакт (един метър или по-малко) с други хора, включително членове на семейството. Трябва също да се обадят по телефона на личния си лекар или на местната здравна служба и да им предоставят информация за това къде са пътували и какви са симптомите.